

VLADA REPUBLIKE HRVATSKE

Zagreb, 27. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o obavljenoj reviziji učinkovitosti Dostupnost obiteljske (opće) medicine, zaštite zdravlja žena i predškolske djece u javnom zdravstvu (podnositelj: Državni ured za reviziju) - davanje mišljenja Hrvatskome saboru |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Izvješće o obavljenoj reviziji učinkovitosti Dostupnost obiteljske (opće) medicine, zaštite zdravlja žena i predškolske djece u javnom zdravstvu

- mišljenje Vlade

Veza: Pismo Hrvatskoga sabora, KLASA: 021-03/23-09/39, URBROJ: 65-23-03, od 15. lipnja 2023.

Na temelju članka 122. stavka 2. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske, 123/20. i 86/23. - Odluka Ustavnog suda Republike Hrvatske), Vlada Republike Hrvatske o Izvješću o obavljenoj reviziji učinkovitosti Dostupnost obiteljske (opće) medicine, zaštite zdravlja žena i predškolske djece u javnom zdravstvu, daje sljedeće

**M I Š L J E N J E**

Vlada Republike Hrvatske, u odnosu na Izvješće o obavljenoj reviziji učinkovitosti Dostupnost obiteljske (opće) medicine, zaštite zdravlja žena i predškolske djece u javnom zdravstvu, koje je predsjedniku Hrvatskoga sabora dostavio Državni ured za reviziju, aktom od 14. lipnja 2023., ukazuje na sljedeće:

Predmet revizije učinkovitosti bile su aktivnosti Ministarstva zdravstva, Hrvatskog zavoda za zdravstveno osiguranje i Hrvatskog zavoda za javno zdravstvo u vezi s planiranjem i dostupnošću ljudskih resursa u djelatnostima primarne zdravstvene zaštite u javnom zdravstvu na području Republike Hrvatske: obiteljske (opće) medicine, zdravstvene zaštite žena i zdravstvene zaštite predškolske djece.

Ministarstvo zdravstva očitovalo se u svibnju 2023. na Nacrt izvješća o obavljenoj reviziji učinkovitosti Dostupnost obiteljske (opće) medicine, zaštite zdravlja žena i predškolske djece u javnom zdravstvu te je prihvatilo preporuke i naloge Državnog ureda za reviziju, a spomenuto očitovanje ugrađeno je u konačni tekst Izvješća o obavljenoj reviziji.

Također, radi provođenja naloga i preporuka Državnog ureda za reviziju, Ministarstvo zdravstva dostavilo je popis aktivnosti koje planira poduzeti, kao i one koje već poduzima te rokove izvršenja, a Državni ured za reviziju je isto prihvatio i odobrio.

U međuvremenu od dostave očitovanja iz svibnja 2023., Ministarstvo zdravstva odradilo je sljedeće aktivnosti:

- vezano za preporuku: „Državni ured za reviziju preporučuje Ministarstvu donijeti planske dokumente na temelju kojih će donositi rješenja o odobrenju specijalizacija i u obrazloženju rješenja navoditi njihov točan naziv.“, izvršilo je preporučeno te je ministar zdravstva donio Odluku o donošenju dopuna Nacionalnog plana specijalističkog usavršavanja zdravstvenih radnika za petogodišnje razdoblje (2020. - 2024.) („Narodne novine“, broj 77/23.)

- vezano za nalog: „Državni ured za reviziju nalaže Ministarstvu ustrojiti evidenciju o zdravstvenim ustanovama, trgovačkim društvima i doktorima medicine specijalistima koji obavljaju privatnu praksu ovlaštenim za obavljanje specijalističkog usavršavanja u skladu s Pravilnikom o specijalističkom usavršavanju doktora medicine.“ određen je rok izvršenja do 30. rujna 2023. te je nalog djelomično izvršen, na način da na mrežnim stranicama Ministarstva zdravstva postoje podaci o zdravstvenim ustanovama, trgovačkim društvima i doktorima medicine specijalistima koji obavljaju privatnu praksu, a koji su ovlašteni za provođenje specijalističkog usavršavanja po granama specijalizacija, međutim iste je potrebno ažurirati.

Za svoje predstavnike, koji će u vezi s iznesenim mišljenjem biti nazočni na sjednicama Hrvatskoga sabora i njegovih radnih tijela, Vlada je odredila ministra zdravstva dr. sc. Vilija Beroša, dr. med. i državne tajnike Tomislava Dulibića, dr. sc. Mariju Bubaš, dr. med. i dr. sc. Silvia Bašića, dr. med.

PREDSJEDNIK

mr. sc. Andrej Plenković